Ta tvoja drugačnost
te naredi posebnega.
Morate ohraniti upanje.
Zapomnite si, da ste lahko vsi superjunaki.
Ni važno, kdo se skriva za masko,
določajo me moja dejanja.
Za to masko se skriva več kot le meso.
Za to masko je ideal.
Ideali pa so neprebojni.
Od papirja do pikslov,
DC Comics je že 80 let inkubator novih zamisli.
Vsaka generacija ustvarjalcev ima svojo perspektivo
in svojo vizijo za DC-jeve ikonične like.
Zelo nam je pomembno, da zajamemo bistvo lika,
njegovo srce,
in ga predstavimo na način, ki odraža današnji svet.
Ne rodimo se dobri ali zlobni.
Odločitve, ki jih sprejemaš, določajo tvojo usodo.
Ne spreminja se le mitologija,
ampak tudi način pripovedovanja in ljudje, ki jih pripovedujejo.
Komaj čakam, da vas vidim tam zunaj.
Še nikoli nisem videla toliko
močnih čudovitih žensk.
Pisale bomo zgodovino.
DC-jevi liki so najboljši.
In jaz obožujem najboljše.
Svet potrebuje zgodbe ki nam pokažejo, kdo smo,
in oblikujejo to, kar želimo postati.
A je mogoče, da bi večno širjenje DC-jevega vesolja povzročilo,
da ikonični liki izgubijo svojo privlačnost
in se jih ljudje naveličajo?
DC se je znašel na razpotju.
Prizadevamo si graditi prihodnost,
ki bi spoštovala preteklost.
Supermočni: DC
Stripi nam kažejo, kaj vse je mogoče.
Dokazujejo nam, da smo lahko boljši.
DENYS COWAN SOUSTANOVITELJ, MILESTONE MEDIA
Pokažejo nam možno prihodnost.
Če stripi predstavljajo prihodnost in želje številnih ljudi,
pri tem pa izločijo črnce,
potem nismo del prihodnosti
in nihče si ne bo prizadeval za nas.
Hoteli smo biti del tega.
Postalo mi je jasno, da bo to mogoče le, če to storimo sami.
DENZEL WASHINGTON FILM SPIKA LEEJA MALCOLM X
V devetdesetih letih se je okrepilo
ozaveščanje o črnski kulturi.
Vse to pa je v družbi in svetu
ustvarilo vzdušje,
ki se ni odražalo v stripih.
Hoteli so najeti skupino črnskih ustvarjalcev,
da ustvarijo nekaj novih likov,
ki jih še nismo videli v stripih,
in da res povemo svojo zgodbo.
A jo moramo filtrirati skozi naše izkušnje.
Izkušen ilustrator Denys Cowan,
Dwayne McDuffie, Derek Dingle in Michael Davis
so leta 1991 ustanovili Milestone Media.
ZGODBA O NASTANKU MILESTONE MEDIA INC
In čeprav so imeli ogromno idej,
so potrebovali še vlagatelja in distributerja.
DC je bil takrat hkrati naš potencialni partner
in skupina ljudi, ki so morda bolj odprti za to, kaj želimo narediti,
zato smo sploh šli do DC-ja.
STRIPI POSTAJAJO VEČKULTURNI
DC COMICS PODPIRA JUNAKE, KI SE BORIJO PROTI RASIZMU
Zelo redko se zgodi,
da je najstarejše in najbolj korporativno podjetje
PAUL LEVITZ ZALOŽNIK, DC COMICS 2002-2009
oralo ledino v vlogi inovatorja, to smo vsi vedeli.
Z DC-jevo podporo
se je Milestone trudil postati prvo uspešno stripovsko podjetje,
v lastni črnskih ustvarjalcev.
Njihovi liki so obrnili arhetipe superjunakov na glavo.
Namesto čudnega bitja z drugega planeta,
ki zasilno pristane na Zemlji in ga najdeta mama in očka Kent,
imamo čudno bitje z drugega planeta, ki pade na Zemljo, kjer vladajo sužnji.
Imamo afriško-ameriške avtorje in ilustratorje,
ki ustvarjajo like in govorijo o njihovih življenjih ter sporočajo
DWAYNE MCDUFFIE SOUSTANOVITELJ, MILESTONE MEDIA
na zelo osebni ravni o sebi prek zgodb o superjunakih.
Nikoli nismo načrtovali, da bi nagovarjali težave.
Hoteli smo ustvarjati odlične zgodbe.
Velikokrat smo nagovarjali
policijsko nasilje in rasno neenakost.
Ljudje se niso s tem ukvarjali. Mi pa smo se predali temu.
Imeli smo ogromno različnih likov in identitet.
Pestrost likov različnih ras je bila res zelo velika.
Zabava je bila vedno na prvem mestu,
a nas nikoli ni bilo strah, da nagovorimo pereče teme.
Ko sem odraščal,
sem v stripih zelo redko videl ljudi,
ki so mi bili podobni.
In ko so se celo pojavili,
so bili bodisi zlikovci ali pa komični pomočniki.
GENE LUEN YANG SCENARIST, SUPERMAN RAZBIJE KLAN
Praktično nikoli niso bili junaki.
Zbiral sem zgodnje Milestonove stripe.
Ko sem jih prebral, sem čutil, da lahko vsakdo postane junak.
V neposrednem boju z znamenitimi superjunaki,
so se liki Milestona na začetku dobro odrezali.
A ustanoviteljem se je ves čas upirala večinoma belska panoga.
Srečali smo se z vodstvom DC-ja
in ti strokovnjaki za trženje in prodajo so vstali in rekli,
da ne morejo prodati črnskih stripov.
Ves čas smo poslušali podobne stvari.
Tisti, ki naj bi ti pomagali prodati tvoj izdelek,
so isti, ki mislijo, da ni vreden, da bi se trudili.
Ekipa Milestona je garala še bolj trdo,
kot bi kdor koli smel garati za kar koli.
Delali so strastno in predano.
Milestone je spremenil podobo stripov,
s tem pa so privabili ljudi, ki jih prej niso brali.
Medtem ko so nove ikone privabljale nove oboževalce stripov,
se je Batman Tima Burtona vrnil na velika platna.
Michael Keaton se je znova oblekel v Batmana,
ob sebi pa je imel mačjo Michelle Pfeiffer.
Jaz sem Catwoman.
Poslušaj, kako rjovim.
Ker je priljubljenost skrivnostnega maščevalca naraščala,
je Bruce Timm zasnoval in produciral popolnoma novo animirano serijo.
Predstavljal si je temačen in surov Gotham,
ki ni spominjal na sobotne risanke.
Smo majhni
Nekaj vmes
In malce čez les
Sobotne risanke v tistem času so bile...
Pač, risanke. To so le risanke.
Ne smejo biti preveč nasilne.
Ne smejo biti strašljive.
Naj jih malce nasmejejo in podobno.
Tega nam ni bilo treba.
Dobil sem občutek, da mi z vrha sporočajo:
"Ustvarite Batmana tako, kot si želite."
Vedeli smo, kaj nočemo.
Nismo hoteli, da je serija
kot vsaka druga pustolovščina na TV-ju.
Hoteli smo nagovarjati otroke,
ker smo vedeli, da so naša ciljna publika.
BRUCE TIMM - IZVRŠNI PRODUCENT, BATMAN: ANIMIRANA SERIJA
A smo hkrati hoteli, da bi jo gledali tudi mi kot odrasli.
BANKA
Ko sem videl Bruceove ilustracije,
zgodboris in potem animacijo,
nato pa še glasbo, ki jo je dodala Shirley Walker,
pa glasovi igralcev...
Takrat so se mi res uresničile sanje.
Otrokom je bilo všeč.
Odraslim je bilo všeč.
Ljubiteljem stripov je bilo všeč.
To je bil eden redkih primerov, ko delaš z ekipo
in vsi v prvo zadenejo v tarčo.
Serija je ponujala klasični repertoar Batmanovih zlikovcev,
prvič pa se je v Gothamu pojavil tudi pomemben nov obraz...
Harley Quinn. Me veseli.
Jokerjeva duhovita pomočnica, Harley Quinn.
Harley Quinn je imela zelo skromen začetek.
Pisal sem epizodo z naslovom "Jokerjeva usluga".
In potem sem pomislil, da Joker potrebuje pomočnike.
Morda par nasilnežev in eno dekle.
To je vse, kar sem takrat imel v mislih.
Tako je!
Ko sem razvijal lik,
sem pomislil,
kaj če bi bile njene šale smešne, Jokerjeve pa ne?
Neverjetno, kaj vse najdeš v predalih za rokavice.
Da lahko ustvarjaš s temi liki,
je kot da bi se kot otrok igral v peskovniku s skupnimi igračami.
Čeprav sem ustvaril ta lik,
se lahko z njim igram le kratek čas.
Ko Gothamčani slišijo ime Harley Quinn,
hočem, da se poščijejo.
Hočem okušati to.
Res hočeš okušati...
Tu je soba za odrasle.
Gremo. Predvajaj sceno, prosim.
Si na sredini krvavega strelskega obračuna.
Obožujem znanost.
Lahko poveš še bolj iskreno?
Obožujem znanost.
Naj omenim, da je to risanka za odrasle.
IGRALKA, HARLEY QUINN
Majhnim otrokom ogleda ne priporočam.
V risanki za odrasle preprosto mora biti Harley Quinn.
Se ti ne zdi, da sem kaotična, odštekana in da povzročam težave?
Je maksimalno drzna.
V bistvu večino časa v kabini kričim in preklinjam,
kar je bilo zame zelo terapevtsko.
Od... Razmišljam o svojih dejanjih!
Hvala.
Hkrati je psihotična in prizemljena.
In resnično ji je mar za svojo ekipo.
Ta celotna scena... -Ja.
Prosiš jo, da te naj razume
in ti verjame. -Ja.
Ljubim te, Ive.
V resnici gre za njeno rast kot odrasla oseba in kot ženska
in kot nekdo, ki si sam piše svojo usodo,
ker se je predolgo upirala na Jokerja.
Gre za krepitev vloge žensk.
Na čuden način je ona dober primer tega.
Ne bi smela ubijati ljudi,
a je zares primer tega, ker se želi osamosvojiti.
Boš zdaj še mene ubila?
Ne, hočem da preživiš,
da vidim tvoj izraz, ko bom glavna v tem mestu.
Pred velikim uspehov teh likov
je DC v poznih 90. letih zašel v težave.
BATMAN IN ROBIN
Prihaja Ledeni mož!
Superjunaki so se spremenili v samoparodijo.
Prodaja stripov je stagnirala, ko so se vlagatelji začeli umikati.
SUPERMAN, OBOŽEVALCI PREBAVLJAJO SPREMEMBE
Podjetje Milestone Media pa je propadlo po le štirih letih.
ŽALUJEMO ZA MILESTONE
O njegovem propadu pa praktično nihče ni poročal.
KRIZA IDENTITETE JEKLENEGA MOŽA
V svoji krizi identitete
je DC najel najbolj vroč talent v panogi.
Zaželeli so si rock zvezdnika med ilustratorji, Jima Leeja
in njegovo podjetje WildStorm.
Pri DC-ju sem začel leta 1998.
JIM LEE GLAVNI KREATIVNI VODJA, DC
Takrat so kupili WildStorm.
Eden od razlogov za prodajo podjetja je bil,
da bi lahko vse poslovne funkcije
prenesel na ljudi, ki so delali pri DC-ju.
To mi je omogočilo, da lahko spet ustvarjam stripe,
kar je sploh bil razlog, da sem začel v tej panogi.
Da je Jim Lee prišel k DC-ju,
potem ko je delal za Marvel in ustanovil Image Comics,
MIKE CECCHINI GLAVNI UREDNIK, DEN OF GEEK
je bilo tako prelomno,
kot prihod Jacka Kirbyja k DC-ju iz Marvela v zgodnjih 70. letih.
To je nekdo, ki je na novo definiral pripovedovanje v stripih
za celotno generacijo.
Nihče ni pričakoval, da bo pristal pri DC-ju,
in ne le, da je pristal tam,
ampak je bil nekdo, ki je skrbel za prihodnost podjetja.
Ob vstopu v novo tisočletje
so dinamične in podrobne ilustracije Jima Leeja oživile DC-jev imidž
in definirale like za 21. stoletje.
Kot ustvarjalci
pripovedujemo te zgodbe, ker imamo radi like
in obožujemo pripovedovanje zgodb.
Vemo pa tudi, da je pripovedovanje odličen način
za predelovanje naših lastnih strahov in bojazni,
to pa se je vedno znova dokazalo
predvsem v burnih kriznih obdobjih.
Delal sem na zgodbi o Čudežni ženski,
v kateri Joker prevzame nadzor nad predsedniškim letalom
in ga strmoglavi na Times Square.
PHIL JIMENEZ AVTOR/UMETNIK, ČUDEŽNA ŽENSKA
Ko je strip šel v tisk, se je zgodil 11. september.
Zelo hitro smo ga morali umakniti iz prodaje.
To zgodbo smo morali spremeniti.
Čudežna ženska je rešila Times Square.
Še pomembnejši pa je bil velik boj na koncu
med Supermanom in Čudežno žensko.
In končalo se je na strani...
Končalo se je na strani,
kjer se Superman stisne v naročje Čudežne ženske
in razmišlja o vseh ljudeh, ki jih ni mogel rešiti.
Tolaži ga in mu reče,
da bomo to preživeli.
In spomnim se, da sem se zaradi tega grdo sprl z glavnim urednikom.
Prepričan je bil, da mora biti Superman junaški in močan
in da to narod potrebuje.
Poskušal sem mu razložiti,
da ta trenutek ne bo spremenil pogleda na Supermana.
To je bil tudi pomemben trenutek za Čudežno žensko.
To bi ona storila.
Še danes
sem vesel, da sem se boril za to.
Mislim, da je DC sprejel pravilno odločitev, da to ohrani.
Ko je narod postal žrtev terorističnega dejanja,
so superjunake zamenjali resnični junaki,
navadni državljani, ki so tvegali vse,
da bi ljudem povrnili vero v človečnost.
Večina stripovskih podjetij je želela narediti nekaj
za žrtve in reševalce.
DC se je odločil za strip.
Naslovnica je poklon klasični naslovnici DC-ja,
Veliki vseameriški strip,
eden prvih letnih zbornikov v zgodovini stripa.
Uspelo nam je zbrati
nekaj sto tisoč dolarjev za dober namen
in povedati nekaj zgodb, ki se zdijo res pomembne.
NAPAD NA AMERIKO
Bolj ko postaja naš svet zapleten,
ne glede na to, ali gre za zunanjo silo ali notranji spor,
GREG BERLANTI IZVRŠNI PRODUCENT, ARROWVERSE
s katerimi se soočamo kot država, bolj se zanašamo na te like.
To so popolne zgodbe, s pomočjo katerih
se sprašujemo stvari in se z njimi spopadamo,
a tudi, da se opomnimo,
da lahko na koncu dneva te težave premagamo
in smo zaradi tega boljši.
Nemiren svet po 11. septembru
je potreboval superjunaka, ki lahko premaga sam strah.
Akcija.
Britanski režiser brez stripovskih izkušenj
se je lotil filma o vrnitvi Viteza teme.
Prišel je Christopher Nolan s filmom Batman na začetku,
ko še nihče ni uporabljal besede "reboot",
ki je pogosto povezana
s filmi, franšizami in vsem ostalim.
In ideja o tem, da bi ponovno posneli zgodbo o njegovem začetku
in jo povedali na zelo detajliran način,
se je zdela revolucionarna.
Zanimala me je zgodba o superjunaku,
ki bi jo povedal na realističen način, film bi bil podoben resničnemu svetu
CHRISTOPHER NOLAN REŽISER, TRILOGIJA O VITEZU TEME
ki je seveda malce prirejena,
a nikoli ni videti kot stripovski film
ali le kot stripovski film.
Vklopite kamere.
Veliko sreče vsem.
Akcija.
Drugi del Nolanove trilogije
se je še dodatno poglobil v razmišljanje likov
POZOR: PRAVI NOŽI
in spremenil Batmanovega največjega sovražnika
v pravega terorista.
Dober večer, gospe in gospodje.
Mislim, da je Joker logičen odziv na lik, kot je Batman.
Zakaj si tako resen?
Deloma zato, ker je Batman začel s tako ekstremnim vedenjem v Gothamu.
Nadel si je masko, skače s stavb in se bori proti kriminalu.
Nočem te ubiti.
Kaj bi brez tebe?
Ti me dopolnjuješ.
Heath Ledger je za svojo vlogo posmrtno prejel oskarja.
Prvi za filmsko upodobitev
stripovskega lika.
Ljudje me sprašujejo, kateri mi je bil najbolj všeč.
Nolan je po mojem mnenju posnel le en film v treh dejanjih.
IZVRŠNI PRODUCENT, TRILOGIJA O VITEZU TEME
Tako je čudovito strukturiran.
Christopher Nolan je žanr popeljal stopničko višje,
ljudje niso le rekli: "To je odličen stripovski film,"
ampak "to je odličen film."
VZPON VITEZA TEME
Nolanova trilogija je kraljevala na lestvicah najbolj gledanih filmov
in po svetu zaslužila skoraj 2,5 milijarde dolarjev.
Toda ta uspeh je ustvaril pritisk za nova založnika
DC COMICS POTREBUJE JUNAKA
Jima Leeja in Dana DiDia, da rešita propadajočo stripovsko industrijo.
Ljudje so me spraševali, kdo je po mojem mnenju moja konkurenca.
In rekel sem, da Marvel ni moja konkurenca.
DAN DIDIO SOZALOŽNIK, DC COMICS 2010-2020
Rekel sem, da sta moja konkurenta TV in film.
Če postanejo gospodarji in glasovi likov,
potem bomo mi postali nepomembni.
Za nove ideje
se je DC obrnil na priljubljenega avtorja Geoffa Johnsa
za njegovo drzno različico priljubljenega lika iz 50. let,
Barrya Allena kot Flasha.
Moral sem ponovno premisliti njegov začetek,
AVTOR, FLASHPOINT
ker še nikoli ni imel sodobnejše zgodbe o izvoru.
Napisal sem zgodbo o potovanju skozi čas
in o liku, ki je forenzik.
Mamo so mu ubili, obtožili so očeta in ga zaprli.
Bil je obseden z iskanjem morilca.
Tega čustveno ni mogel predelati.
Nato pa postane Flash
in ima le en cilj, da gre naprej.
Ne glede na to, kaj se ti zgodi, moraš naprej.
Takoj ko sem se odločil za to zgodbo,
sem imel v mislim dvoletno zaključeno zgodbo o Barryju Allenu.
Zadnja zgodba pa bi bila Flashpoint,
v kateri bi se vrnil v preteklost, rešil mamo in spremenil zgodovino.
To bi bila ta nora različica DC-jevega vesolja,
ki je bila preveč nasilna.
In bila je drugačna zaradi sprememb, ki jih je povzročil.
Lee in DiDio sta se zgledovala po Johnsovem Flashpointu
in izkoristila priložnost, da sta obrnila na glavo vse DC-jeve zgodbe.
Prišli so k meni in rekli: "Prenovili bomo DC-jevo vesolje,
in to bi radi storili tako."
Flashpoint v resnici ni bil nikoli zasnovan za to.
Bil je splet okoliščin,
ker so videli, da imajo zdaj priložnost,
in so hoteli vse spremeniti.
NOVIH 52! LIGA PRAVIČNIH
DC je ponovno zagnal vesolje z 52 novimi naslovi,
kar je bil hkrati namig na število Zemelj v multiverzumu.
Nove številke so prvič v zgodovini
hkrati izdali v tiskani in digitalni obliki.
New 52 jim je dal priložnost,
da so pridobili nove oboževalce,
da jim ponudijo vstopno točno do vseh likov,
jih posodobijo
in pomladijo,
tako da ti niso več superjunaki naših očetov in dedkov.
Da bi nam to uspelo,
smo morali storiti nekaj tako velikega, kar še nismo videli doslej.
Gor po stopnicah. Hvala.
Tukaj v središču Manhattna,
oboževalci pričakujejo izid nove prve številke
stripa Liga pravičnih.
Prišla sem kot Supergirl New 52.
Jaz sem Black Canary.
Zaradi New 52
so bili oboževalci res navdušeni nad prenovo,
dobili so priložnost, da doživljajo to novo vesolje,
in berejo o teh likih iz sveže perspektive
brez kompleksne zgodovine, ki je bila prej.
To je kul.
Izvoli.
Pojdi okoli.
Če upravičeno ali ne,
med oboževalci vlada prepričanje,
da DC ves čas poskuša začeti znova.
V DC-JU SE NAPOVEDUJE KRIZA NEW 52
Seveda najbolj pritegnejo pozornost naslovi, kot denimo:
"Pravkar smo ponovno zagnali celotno linijo,
in le ne z novimi serijami stripov, ampak s povsem novo kontinuiteto."
Delovalo je. To je bralce spet privabilo v stripovske trgovine.
A določen del občinstva
se je tudi počutil malce izdanega.
GRUNDY NE RAZUME DC-JEVE PRENOVE
Mislim, da odgovorni ljudje vedo, kaj počnejo,
in upam, da bo vse potekalo gladko.
A je to veliko tveganje.
Kot oboževalec običajno rečeš: "Če bi bil jaz glavni,
bi z liki naredil tako,
pripovedoval bi takšne zgodbe."
Ko pa se znajdeš sam v tem položaju,
pa si rečeš: "Sranje, kaj lahko naredimo s tem?"
Hoteli smo spoštovati preteklost,
hkrati pa smo želeli oblikovati novo prihodnost.
Del mojega cilja je bil, da bi DC malce "začinil".
Nad novim pristopom jih moramo navdušiti tako,
kot smo jih navdušili takrat, ko so bili otroci.
To je bila naša misija,
in New 52 je bila uresničitev tega poslanstva.
Postalo je zelo razburljivo.
Da bi razširili bazo oboževalcev,
je bil DC pripravljen
s svojimi liki še bolj tvegati
z razvojem vesolja v videoigrah.
Videoigre igram že vse življenje, a se nisem v njih nikoli tako poglabljal.
PAUL DINI SCENARIST ZA VIDEOIGRE, ARKHAM ASYLUM
Pisanje scenarija za tako kompleksno igro, kot je Arkham Asylum,
je bilo izredno zahtevno.
Privlačna izkušnja za pasivnega gledalca
je nekaj popolnoma drugega kot za igralca.
Serija Batman: Arkham
je združila svet superjunakov in akcijsko pustolovščino.
Igralci so izkusili svobodo raziskovanja obsežnega odprtega sveta.
Ta imerzija je omogočila povsem novo raven igranja vlog.
Batman je prišel. Zgrabite ga in ga uničite.
DC je šel še korak dlje
in združil moči z eno najuspešnejših
in kontroverznih franšiz videoiger,
Mortal Kombat.
Mortal Kombat je zelo nasilno vesolje.
ED BOON - GLAVNI KREATIVNI VODJA, NETHERREALM STUDIOS
DC pa ni.
Stripi in videoigre so bile pomemben del mojega otroštva.
Nikoli nisem hotel Batmanu odrezati glave.
Zdelo se mi je, da to gre predaleč.
Vendar smo z DC-jevimi liki
res želeli narediti nekaj malce bolj tveganega.
Naredi tako, da je ne bo prekrivala glava,
potem lahko vidiš njegovo roko.
Ed Boon je prepričal vodstvo, da lahko ustvari nasilno DC-jevo vesolje
s pretepačino v slogu Mortal Kombat z naslovom Injustice.
Do takrat
so zgodbe DC Supermana predstavljale kot svetnika.
In res smo želeli odgovor na vprašanje, kaj bi bilo,
če bi Superman storil kaj slabega?
Kaj, če bi dejansko ubijal?
Res si ne želite vedno znova
ustvarjati isto stvar.
Obstaja prepričanje, da so ti liki kot porcelan.
Ne smeš se jih dotikali, postavi jih na polico.
Pusti jih. Lahko se zlomijo. Lahko jih uničiš.
Lahko uničite to in ono.
A to ni res. So trdni kot diamanti.
To pomeni, da moraš tvegati, vsaj poskusiti moraš.
Počutili smo se, kot da smo si izrezali
svoj lastni kos pogače multiverzuma.
Res smo pomagali pri tem, da so se videoigre uveljavile
kot medij za pripovedovanje neverjetnih zgodb.
Da bi privabili igralce vseh starosti...
Je to nova vesoljska obleka?
...so igre DC-LEGO popeljale like v nasprotno smer.
Interaktivne pustolovščine so oboževalcem omogočile,
da igrajo kot poljubni lik,
ne glede na raso, spol ali modo.
Zdaj so videoigre otrokom
prvi stik s tem fantazijskim svetom,
JONATHAN SMITH DIREKTOR PRODUKCIJE, TT GAMES
tako zdaj spoznavajo te like.
Branje omogoča, da z junaki doživljate zgodbo v svojo domišljiji.
Igranje pa zlasti mladim igralcem omogoča,
da ustvarijo svojo zgodbo.
DC-jeve videoigre so bile iztočnica za nove ideje.
Batman! Uf!
Točno tako, "Uf!"
Pod predsednico Diane Neslon
se je DC Comics preimenoval v DC Entertainment
in se trudil, da like čim bolj izkoristi v vseh medijih.
Res obožujem te like in zgodbe.
Zame je super, da jih uporabijo povsod, kjer je le mogoče,
ker jih hočem videti povsod.
Ko je priljubljenost superjunakov dosegla nove višave,
sta se Marvel in DC borila za prevlado v kinematografih.
A noben od njiju še ni zares osvojil televizijskih ekranov,
ko je DC pristopil k Gregu Berlantiju,
znanemu producentu televizijskih dram, ki že vse življenje obožuje stripe.
Ti liki so del našega sveta, a so drugačni.
Zaradi te drugačnosti
se ne morejo vklopiti med ljudi,
a prav to je tudi del njihovega junaštva.
Kot otrok sem bil prikrit gej.
To pa so bili moji prijatelji.
ZELENA SVETILKA
Spomnim se, da sem se z njimi poistovetil
in si govoril: "Ti ljudje imajo skrivnost."
Pogosto me je enako kot lik superjunaka zanimalo,
kašen je njihov značaj, ko se pomešajo med ljudi.
Berlantijeva prva serija je debitirala leta 2012
z zgodbo milijarderja Oliverja Queena,
ki se pod vzdevkom Zelena puščica bori proti kriminalu.
Mešanica Robin Hooda in Batmana.
Akcija!
Imel si občutek, da se maščuje za celotno skupnost,
ki so jo pozabili.
Zamislili smo si, da bi v prvem prizoru pilotne epizode
Zelena puščica ubil drug lik.
Nihče ne sme izvedeti moje skrivnosti.
Mislim, da je bilo to takrat za gledalce tako šokantno,
da so takoj ugotovili,
da ne bodo ugotovili, v katero smer bo šla zgodba.
Upali so, da postane junak.
Mislila sem, da je vigilant tudi kriminalec.
A mislim, da kdor koli že je,
je pripravljen ogromno žrtvovati, da bi pomagal prebivalcem tega mesta.
Torej je v bistvu junak, kajne?
Ker smo se lotili lika, ki ni eden od velikih treh,
smo imeli več svobode in smo lahko več eksperimentirali,
ne da bi nas zavirala pričakovanja,
ki jih imajo ljudje ob bolj znanih likih.
Puščica je pridobil veliko privržencev.
In že po dveh sezonah
se je Berlanti lotil še enega superjunaka
in "bliskovito" razširil DC-jevo TV-vesolje.
S serijo o Flashu so poskusili že pred 20 leti.
Niso ujeli bistva moči lika,
saj tehnologija za raven TV-serije takrat še ni bila dovolj dobra.
Tri, dva, ena. Akcija.
Osredotočili smo se na njegovo hitrost,
hoteli smo, da gledalci čutijo to, kar čuti on.
To je bilo tisto, kar sem tudi v stripu najbolj začutil kot otrok.
Ko so vesolje razširili z novimi serijami, kot je Supergirl,
je vsaka ponudila lastno mešanico srčnosti, humorja in spektakla.
Na Supergirl mi je najbolj všeč to,
da resnično verjame v svoj moto,
ki je držal v stripih in drži še zdaj:
MELISSA BENOIST IGRALKA, SUPERGIRL
"Ljudje potrebujejo upanje, pomoč in sočutje."
Obožujem to ljubeznivost.
In všeč mi je, da resnično hoče pomagati
in izboljšati svet.
Zemlja nima več le enega junaka.
Zdaj ima še mene.
Povezan televizijski svet so poimenovali Arrowverse.
To so storili tudi v stripih.
Svet smo gradili tako, kot so ga najbrž gradili na začetku,
in tako širili vesolje.
Vedno se mi je zdelo, da stripi na splošno
veliko bolj sodijo na TV kot v film,
ker so po svoji naravi epizodni.
Zelo se mi je, da je to najprimernejše.
Bili smo res navdušeni, kako ambiciozni so,
in kako dobro so prenesli to vesolje na TV-zaslone.
Začeli so s temelji iz stripov,
nato pa naredili svoje zgodbe.
Obžalovali smo dejstvo,
da so na nek način zamenjali del občinstva,
ki je sledil stripom, saj so lahko
dobili svojo "dozo" DC-ja z gledanjem TV-serij.
Ko so liki DC preplavili zabavno industrijo,
se je DC odločil za selitev.
DC ZAPUŠČA GOTHMAN ZA LOS ANGELES
Po osmih desetletjih je založba DC zaprla svoje pisarne v New Yorku.
Za nekatere je to pomenilo konec ere.
Stripi se menjavajo, ljudje tudi.
Toda ljubezen, ki je prevevala ta kraj,
je bila neverjetna že od začetka.
Vsem se zahvaljujem da ste tukaj,
da ste del tega zadnjega dne.
Torej... -Na zdravje.
Na zdravje!
Res je bilo srce parajoče in fizično me je izčrpalo.
A ekipa je bila res neverjetna.
Še vedno smo morali mesečno izdajati stripe, takšen je posel.
To se moraš ves čas opominjati,
ustvarjanje stripov je posel.
Konec koncev gre za posel.
Predsednica DC Entertainment Diane Nelson je selitev
in posledična odpuščanja označila za najtežjo odločitev njene kariere.
DC-jeva selitev na zahod je jasno začrtala smer.
Prvo ameriško striparsko podjetje je zdaj hotelo osvojiti Hollywood.
Režiser akcijskih filmov Zack Snyder je predstavil ambiciozno vizijo združitve
razširjenega vesolja
v filmu Batman proti Supermanu: Zora pravice.
Bruce Wayne sreča Clarka Kenta.
Všeč mi je.
Snyder je tudi obudil lik, pozabljen že od 70. let.
Je s tabo?
Mislil sem, da je s tabo.
Izid filma leta 2016 je sovpadel z s 75. obletnico Čudežne ženske.
Tisto jesen so jo Združeni narodi imenovali za častno veleposlanico
za opolnomočenje žensk in deklet.
Sodelujemo z novimi in nekonvencionalnimi partnerji
in oblikujemo ustvarjalna zavezništva,
da bi lahko dosegli najširše možno globalno občinstvo.
A so temu nekateri nasprotovali.
Po našem mnenju izmišljen stripovski lik,
ki praktično izgleda
CASS DURANT ZAPOSLENA PRI ZDRUŽENIH NARODIH
kot zajčica iz Playboya,
pravo sporočilo za dekleta
in, seveda, tudi za fante,
o tem, kaj so močne ženske.
Po našem mnenju je to toksično sporočilo.
PROTESTI KONČALI BOJ ČUDEŽNE ŽENSKE ZA ENAKOPRAVNOSTI V ZDRUŽENIH NARODIH
Polemika režiserki Patty Jenkins ni preprečila,
da bi kot prva režirala solo film o Čudežni ženski.
Med snemanjem Čudežne ženske
smo se na vsakem koraku soočali z kritiki.
Ostani tu. Jaz grem naprej.
Ves čas se borim obdržati vero v človeštvo,
PATTY JENKINS REŽISERKA, ČUDEŽNA ŽENSKA
kot najbrž vsi, ki na vse možne načine doživljamo
to družbeno krizo na našem planetu
ter vso sovraštvo in žolč,
ki se zlivata prek spleta in v živo.
Zanima me, kaj bi naredila Čudežna ženska?
Bodi previdna v svetu moških, Diana.
Ne zaslužijo si te.
Na neki točki so se vsi bali,
da bi jo naredili preveč privlačno.
Diana. -Kaj počneš?
Tega ne smeš, ker nimaš oblačil.
Jaz pa sem govorila, prav, a tega ne bi naredili Supermanu.
Nobenemu drugemu od teh likov.
Zakaj je to pomembno pri mojem liku?
Temu v vaši državi pravite oklep?
Ne gre za to, da bi radi spali z njo.
Gre za moje sanje o tem,
da če bi imela vse te prednosti,
bi bila tudi jaz videti super, tako kot moški.
Bila bi večja, močnejša, višja in bolj kul
in vse to, kar imajo drugi.
Pristopi in pojdi na kolena,
poglej dol, nato naprej
in pojdi v položaj. Ostani umirjena, si poravnana?
Bo zadela? Je to dobra tarča?
Ja, je. Imej cilj pred očmi.
S Patty sva imela veliko veliko produktivnih pogovorov
glede značaja lika.
Njena vizija za Diano se je ujemala z mojo.
Čudežna ženska ima vse.
GAL GADOT IGRALKA, ČUDEŽNA ŽENSKA
Lahko je ranljiva in občutljiva,
močna in surova, zna se boriti.
ČUDEŽNA ŽENSKA
Čudežna ženska je zaprla usta kritikom
in pisala zgodovino kot prva filmska uspešnica,
kjer je bila tako v glavni vlogi kot tudi na režijskem stolčku ženska.
Vsi kritiki so izpostavili tisto eno sceno,
ko na nikogaršnji zemlji vstane iz jarka.
To je bilo dobesedno fizično dejanje opolnomočenja, avtonomije,
se postaviti zase.
Mislim, da je to prišlo v pravem trenutku,
s tem so se poistovetili gledalci po vsem svetu.
Čudežna ženska je v kina prišla
tik pred začetkom globalnega boja proti spolnemu nasilju,
gibanjem Me Too.
Hej, hej, ho, ho, spolno nasilje se mora končati.
Tudi jaz. -Tudi jaz.
LYNDA CARTER IGRALKA, ČUDEŽNA ŽENSKA
Vedno je pomembna.
Pomembna bo tudi v 40. letih 21. stoletja,
in v 90. letih 21. stoletja.
Pomembna bo, ker je del nas.
Kmalu zatem je novembra 2017 prišla zvezdniška ekipa likov,
med njimi tudi Flash in Aquaman,
še več superjunakov se je pridružilo vesolju
v Ligi pravičnih.
Sestavljam ekipo. Ljudi s posebnimi sposobnostmi.
Toda po skromnem obisku v kinodvoranah
in z možnostjo predvajanja prek pretočnih vsebin
je režiser Zack Snyder dobil priložnost uresničiti svojo prvotno vizijo
s štiriurno režiserjevo različico.
DC je danes tako globalen fenomen tudi
zaradi filmov in TV-serij.
Ampak mislim, da se pripovedovanje zgodb
mora spremeniti, da bi ostali relevantni in v koraku s časom.
Na koncu so naše zgodbe so tiste, ki z inovativnimi načini
pomagajo delati premike v družbi.
Ko sem jim predstavil idejo o Drugi zgodovini DC-jevega vesolja,
nisem vedel, kaj si bodo mislili o ponovni evalvaciji
JOHN RIDLEY - AVTOR, DRUGA ZGODOVINA DC-JEVEGA VESOLJA
in dekonstrukciji vesolja DC
iz vidika rase in zastopanosti,
in da bi izpostavil vse te trenutke,
ki se niso dobro postarali.
V petdelni seriji, ki je izšla leta 2020,
je z oskarjem nagrajeni scenarist John Ridley
vnesel popravke v problematične zgodbe iz DC-jeve preteklosti
in dal glas marginaliziranim likom.
Če ne storimo vsega, kar je v naši moči,
da zagotovimo, da je to okolje, v katerem pripovedujemo zgodbe
bolj refleksivno, kot je bilo prej,
potem ne gradimo na pravi zapuščini podjetij, kot je DC.
Če pogledate ljudi, ki pripovedujejo zgodbe znotraj tega vesolja,
bi rekel, da je verjetno najbolj raznolik nabor ustvarjalcev,
ki smo ga kadar koli imeli.
Ko se je priznani avtor grafičnih romanov Gene Luen Yang pridružil DC-ju,
je potoval nazaj v preteklost,
da bi povedal sodobno zgodbo o rasah v Ameriki.
Hitrejši kot strela.
Leta 1946 je radijska oddaja o Supermanu predvajala "Klan ognjenega križa",
zgodbo, v kateri Jekleni mož ubrani kitajsko-ameriško družino
pred skupino maskiranih rasistov.
OTROCI! STRAN OD OKNA!
VIDETI SO KOT DUHOVI!
V Superman razbije Klan,
je Yang je na novo interpretiral klasično oddajo
iz perspektive sodobne azijske družine,
ki se preseli v Metropolis.
S temami, o katerih so govorili leta 1946 v radijski oddaji o Supermanu,
sem se lahko še vedno poistovetil.
ENA RASA! ENA BARVA! ENA RELIGIJA!
S to zgodbo
smo želeli analizirati stvari, ki se dogajajo danes.
Ne boste nas nadomestili.
CHARLOTTESVILLE, VIRGINIJA
Mislim pa, da je to ena od prednosti DC Comics.
Lahko razpravljate o sedanjosti z razmišljanjem o preteklosti,
in to vse v tem enem vesolju, ki je staro več desetletij.
NJEGOV "S" JE STARODAVNI SIMBOL ZA UPANJE
Ko gledam odraščati svoje otroke, ki so pol Korejci...
Nočem, da jih je sram,
ali da bi se hoteli oddaljiti od tega, kar so.
Zato je zame zelo pomembno, da vsebina, ki jo ustvarjamo,
in da zgodbe, ki ji pripovedujemo,
resnično izpostavijo drugačnost in poudarijo njeno pomembnost,
zakaj je to nekaj, kar je treba spodbujati,
in kako je to supermoč.
Hrepenenje po raznolikosti
je omogočilo ponovno vstajenje podjetja Milestone Media leta 2021,
skoraj tri desetletja po njegovi prelomni ustanovitvi.
Nenehno se moraš izumljati na novo.
Te like moraš ves čas ohranjati žive.
"Veš, kaj? Poskusimo tole in to.
Poskusimo s tem. Dajmo nekaj novega. "
Poleg dveh prvotnih ustanoviteljev
je tudi hollywoodski težkokategornik Reginald Hudlin
podpisal pogodbo, da bi pomagal oživiti podjetje.
Nismo hoteli biti podjetje, ki ga poganja nostalgija.
Če želimo ostati zvesti duhu Milestona,
ne moremo obtičati v preteklosti.
SOLASTNIK, MILESTONE MEDIA
Morali smo vzeti te like in jih prestaviti
v 21. stoletje ter se vprašati:
"Kaj je zdaj najbolj v ospredju?"
Uporabili bomo klasične like.
Ustvarili bomo izvirne like.
Spoštovali bomo ime Milestone Media.
PRI DC-JU V SREDIŠČU POZORNOSTI ANIMIRANI FILM MILESTONA
Milestone je nedvomno najpomembnejše vesolje črnskih superjunakov.
STROKOVNI SODELAVEC, WASHINGTON POST
DC COMICS RAZKRIVA NASLEDNJO FAZO MILESTONE MEDIA
Če bi se bolj zavzemali, da bi ti liki
prišli v kolektivno zavest mainstreama,
jih nikoli ne bi tako pozabili.
Bili smo daleč pred svojim časom. Ko smo začeli izdajati te stripe,
smo govorili o stvareh,
ki prihajajo v ospredje šele zdaj.
ŽIVLJENJA TEMNOPOLTIH ŠTEJEJO
Zdaj je pravi čas, da se vrnemo,
in spet postavljamo ta vprašanja
in še naprej raziskujemo te teme,
zlasti ob upoštevanju trenutnega dogajanja.
Med oboževalci se je v zadnjih letih ustvarilo gibanje,
da bi iz naših stripov izločili politiko.
Smešno je, da je veliko teh likov DC Comics
po svoji naravi političnih že od samega začetka.
NOVA ČUDEŽNA ŽENSKA
Ni skrivnost, da so pri DC Comics uničili superjunake,
morda za vedno.
Odstranili so Supermanov patriotski slogan, "na ameriški način".
Nadomestili ga bodo s sloganom "na boljši jutri".
Zakaj bi spreminjali nekaj, kar je že tako dolgo del tega?
DC COMICS ODSTRANIL SLOGAN "BOJ ZA AMERIŠKO NAČIN"
Če želite "woke" superjunaka, ustvarite novega.
Zbudil sem se in ugotovil, da je novi Superman biseksualec.
Končno!
Če ti kar koli na današnjih stripih ni všeč, dihaj...
J.M. DEMATTEIS AVTOR, JUSTICE LEAGUE UNLIMITED
Jutri bo drugače, ker se vedno spreminja.
Moraš se spreminjati skupaj z družbo.
Ljudje norijo, ker je Supermanov sin biseksualec?
Živite v sedanjosti?
Odraža to, kdo smo danes.
Ne morete pisati zgodb, kot da je večno 1966
ali 1986, ti časi so mimo.
In svet se je zelo spremenil.
Oboževanje stripov je zapleteno.
Nikjer drugje niso oboževalci tako strasti in tako zahtevni.
Ko pomislim na Varuhe, se spomnim, kako skeptičen sem bil,
ker nagovarjaš oboževalce,
ki mislijo, da so Varuhi nedotakljivi.
Oboževalci so bili zelo skeptični,
ko je DC najavil, da bodo posneli TV-serijo Varuhi.
Ustvarjalec Damon Lindelof, znan po znanstveno-fantastični seriji Izgubljeni,
je skušal strip posodobiti za sodobno občinstvo.
Ko sem kot 13-letnik prvič bral Varuhe
DAMON LINDELOF IZVRŠNI PRODUCENT, VARUHI
je bila to verska izkušnja.
Naučili so me vse, kar vem o pripovedovanju.
Originalni strip Varuhi se dogaja v 80. letih pod Reaganom.
RUSI NAPADLI AFGANISTAN
Ljudje tistega časa so se najbolj bali jedrske vojne.
Damon je rekel: "Prav, dajmo, a kaj bo naša tematika?"
SNEMANJE V TEKU
Namesto da bi sledili stripu, kot je to storil film iz leta 2009,
VARUHI
je Lindelof z ekipo ustvaril povsem novo 9-delno zgodbo
in predstavil nove like.
Pozdravljena, detektivka.
Angela, kajne?
Nočete, da vas prepoznam?
Začel sem verjeti, da lahko povem zanimivo zgodbo,
ne da bi kopiral original, a ga hkrati spoštoval.
Eno od vprašanj, tako v originalu kot v naši različici, je:
"Zakaj si nadeneš masko?
Zakaj bi to storil?"
Kje je meja med superjunakom, maščevalcem in policistom?
Maske rešujejo življenja.
Maske omogočajo okrutna dejanja.
Najbrž HBO, DC, Warners in vsi drugi niso vedeli,
da bomo vzeli sveti gral stripov,
ki ni nujno znan po svojih temnopoltih likih,
in ga spremenili
v najbolj poglobljeno razpravo o rasi v vseh medijih s superjunaki.
Gospod, sem agentka FBI.
So kršili vaše pravice? -Niso mi prebrali...
Oprostite, šalim se. Vseeno mi je.
Hočemo, da ljudje prepoznajo Ameriko iz serije Varuhi.
Pripelji jih!
Če so bile te težave prisotne v našem letu 2019,
potem so morale biti tudi v njihovem 2019.
sicer s tem svetom ne bi čutili povezave.
Zgodba se vrti okoli Angele Abar,
detektivke, ki se bori proti pokvarjenim policistom in belskim teroristom,
kot maskirana superjunakinja Sister Night.
Lahko voham bele supremaciste, in ta diši po belilu.
Je superjunakinja brez supermoči, a je spretna in pametna.
REGINA KING IGRALKA, VARUHI
Če nimaš supermoči in pomagaš,
a nisi potem še bolj super?
Eno leto po Sister Night
se je na filmska platna vrnila povsem drugačna junakinja
brez supermoči in zdrave pameti.
Živjo, fantje.
Harley je katalizator za kaos.
MARGOT ROBBIE IGRALKA/PRODUCENTKA, PTICE ROPARICE
Tako jaz mislim o njej. V bistvu se mi zdi bolje,
da se ji ni treba držati moralnih pravil
ali odzivati čustveno ustrezno,
saj ji daje več manevrskega prostora, da se obnaša
bolj avtentično, kot si želi.
Kaj?
Režiserka Cathy Yan
in igralka Margot Robbie sta s filmom Ptice roparice
utrdila mesto Harley Quinn med DC-jevimi najbolj vročimi
in najbolj vznemirljivimi liki.
Harley mi je všeč, ker je popolnoma odštekana.
Ali ne obstaja en del nas,
JAMES GUNN REŽISER, ODRED ODPISANIH
ki želi početi to, kar se spomni v danem trenutku,
kar koli že to je?
Harleyjin bliskoviti vzpon je poudaril privlačnost antiherojev
in Jamesu Gunnu tlakoval pot za film Odred odpisanih.
ODRED ODPISANIH
Prvo sceno sem izdelal do potankosti.
Začnemo v kleti,
kamera pa se ji umika, ko ona hodi naprej z brzostrelko.
In potem hodi in strelja,
medtem ko rože, samorogi in drugo leti iz nje.
Superjunaki so pogosto predstavljeni kot bogovi in boginje in podobno.
Toda moji superjunaki so drugačni.
Opravičujem se za zamudo. Morala sem na veliko potrebo.
Dobro, da si povedala.
Poglej jih jezno in reči: "Ali se hecaš?
Kar ustrelil si mimo mene?" -Ja.
Moji superjunaki so kreteni, ki so obtičali
v poljih bogov in boginj in sem tam igrajo.
Res v ljudi meče pikice.
ODRED ODPISANIH
Odred odpisanih je bil odličen strip.
Film o superjunakih je postal najbolj pogosta oblika filmske pripovedi
zaradi tehnologije.
Lahko vidimo, kako superjunaki na platnu počnejo stvari,
ki so bile enake kot v stripih.
In videti je bilo realistično.
Ja, najbrž bomo naredili veliko jump cutov.
Jump, jump, jump...
James je res vizionarski režiser.
Lahko vidite, da gre za izredno velik projekt.
Njegov humor pa je res nenavaden in smešen.
Bolj kot je nekaj specifično,
bolj imaš včasih občutek, da je še bolj smešno.
Njegov humor pa je neverjetno čuden in specifičen.
Roka.
Ja, to je tvoja roka, Nanaue, zelo dobro.
Pripovedujem te zgodbe, ki so precej grde,
na njih vedno najdem nekaj, kar ima globlji pomen,
ali mi da vero v to, da moramo verjeti v nekaj večjega,
to mi je zelo pomembno.
In mislim, da to bolj prizemlji te zgodbe,
ker kažemo pristna čustva in konflikte.
Ekipa antiherojev Odreda odpisanih
je bila nasprotje svete trojice
in dokazala, da ima ogromno, nenehno razvijajoče se DC-jevo vesolje
nekaj za skoraj vsakogar.
Superjunaki, superzlobneži, antijunaki. Vsakdo na tem svetu
DWAYNE JOHNSON IGRALEC, ČRNI ADAM
bo našel DC-jev lik, s katerim se lahko poistoveti.
Imaš dve možnosti.
Lahko si uničevalec tega sveta
ali pa njegov rešitelj.
Ko sem bil otrok, je imel tip, kot je Črni Adam,
svoj moralni kodeks.
In to mi je nekaj pomenilo.
BLACK ADAM 1. ŠTEVILKA
Stripi so neverjeten medij.
Lahko pripovedujete vplivne zgodbe o čemerkoli.
Potrebujete le pogum, da jih poveste.
Zame je čast pripovedovati zgodbe o teh likih.
A si potem tudi za neko določeno obdobje njihov skrbnik.
Vedno je izziv zagotoviti,
PAM LIFFORD - PREDSEDNICA WARNER BROS. GLOBAL BRANDS AND EXPERIENCES
da med razvojem ne boste izgubili tistih, ki so vas pripeljali sem.
Zato je treba zagotoviti,
da imamo dovolj goriva za jedro super-oboževalcev,
a hkrati ponujamo dovolj, da si pridobimo nove oboževalce,
to ravnovesje je težko vzdrževati.
DC je preživel več kot 80 let tako,
da je tvegal in v svojih zgodbah oral ledino.
Pri DC-ju imamo pregovor:
"Temelj vsega je založništvo."
Ustvarjamo stripe za trg stripov.
Vendar želimo ustvariti nekaj novega in kul,
MARIE JAVINS GLAVNA UREDNICA, DC COMICS
na kar še filmski in TV-ustvarjalci niso pomislili.
Storimo lahko, kar koli želimo. Nimamo proračuna za posebne učinke.
Naša naloga je, da si izmišljamo kul zgodbe.
In v bistvu nimamo omejitev.
Vse, kar je mogoče narisati.
Še posebej DC Comics
je postal prostor za svobodno izražanje in razvijanje zamisli, ki mu ni bilo para.
Ideje, ki se razvijajo v tem bazenu,
bodo osvojile svet
v naslednjih 25, 100 in 200 letih.
Z vsako generacijo ustvarjalcev
zgodbe, ki jih ustvarjajo z oblački in piksli,
razvijajo DC-jeve like.
Ja!
A njihovo bistvo ostaja isto.
Dajejo nam moč, da spet verjamemo v človeštvo,
in obljubo o neskončnih možnosti.
Ja!
Vsi moramo najti otroka v sebi in pograbiti strip,
da se opomnimo, kaj je bilo tisto, kar nas je pritegnilo?
Je šlo za moč, ki je sama sebi namen?
Ali za moč, s katero lahko storimo pravo stvar?
Superheroje obožujemo z razlogom.
Utelešajo te velike ideale.
In so navdih za vse nas.
Konec koncev je tako, da ljudje obožujejo naše like
ne le za zabavo,
ampak da so jim vzor.
Zavedamo se svoje vloge in spremembe, ki jih lahko naredimo.
To je naš skupni cilj.
Prevedel: Janek Sadovsky